|  |
| --- |
|  |
| BALATONRENDES KÖZSÉG |
| ***POLGÁRMESTERÉTŐL*** |
| 8255 Balatonrendes, Fő utca 1.  |

*Előkészítő: Slang Henrietta igazgatási ügyintéző*

*A határozati javaslatot törvényességi szempontból megvizsgáltam: Wolf Viktória jegyző*

 **ELŐTERJESZTÉS**

**POLGÁRMESTERI HATÁROZATHOZ**

***WiFi4EU pályázat benyújtása céljából***

**A Kormány 40/2020.(III.11.) rendeletében az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése rögzíti, hogy *„Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”*

A Belügyminisztérium és a Miniszterelnökség 2020. március 27. napján kiadott tájékoztatója értelmében A katasztrófavédelmi törvény 46.§ (4) bekezdése alapján sem a képviselő-testület, sem a bizottságok ülésének Magyarország helyi önkormányzatairól szóló 2011. évi CLXXXIX. törvény szerinti összehívására nincs lehetőség, a képviselő-testület valamennyi hatáskörét a polgármester gyakorolja, a képviselő-testületnek veszélyhelyzetben nincs döntési jogköre. A tájékoztató leírja azt is, hogy arra természetesen van mód, főleg a kialakult járványügyi helyzetben a polgármester emailben vagy más módon kikérje a képviselő-testület tagjainak véleményét, a döntés felelőssége azonban a polgármesteré.

A WiFi4EU pályázati konstrukció keretében lehetőség volt pályázatot benyújtani wifi-berendezések telepítése céljából.

A WiFi4EU kezdeményezés célja, hogy szerte Európában ingyenes wifi-hozzáférést biztosítson a polgárok számára nyilvános helyeken, többek között parkokban, tereken, középületekben, könyvtárakban, egészségügyi központokban és múzeumokban.

A WiFi4EU kezdeményezés keretében a települések 15 ezer euró értékű utalványra pályázhatnak. Az utalványokat wifi-berendezések telepítésére használhatják olyan nyilvános helyeken, ahol még nem áll rendelkezésre ingyenes vezeték nélküli internetkapcsolat.

**A pályázat benyújtási határideje: 2020. június 3. 13.00 – 2020. június 4. 17.00**

**Előzetes felmérés és a pályázati kiírás ismeretében a nyilvános wifi-berendezések telepítése céljából a pályázat benyújtásáról intézkedtem és a pályázat összköltségét bruttó 15.000 Euróban határozom meg.**

Előbbiekre tekintettel tájékoztatom a fenti tárgyú döntés meghozatala előtt a Tisztelt Képviselő-testületet és kérem, hogy **a határozathoz kapcsolódó véleményét, illetve hozzájárulását elektronikus úton a** **jegyzo@badacsonytomaj.hu** **emailcímre megküldeni szíveskedjék.**

**Jelen előterjesztésemet Balatonrendes Község Önkormányzata Képviselő-testületének a határozathozatalt megelőzően, véleményének kikérése és hozzájárulásának kérése céljából előzetesen elektronikus úton megküldöm.**

Balatonrendes, 2020. május 19.

|  |  |
| --- | --- |
|  | **Lenner István**polgármester |

**…./2020. (V….) POLGÁRMESTERI HATÁROZAT**

**Balatonrendes Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló**

**2011. évi CXXVIII. törvény 46.§ (4) bekezdése szerinti hatáskörében eljárva,**

**Balatonrendes Község Önkormányzata Képviselő-testületének**

**véleménye kikérésével és hozzájárulásával a következő**

**HATÁROZATOT**

**hozom.**

Az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország Kormánya által a 40/2020.(III.11.) Kormányrendeletben kihirdetett veszélyhelyzetre tekintettel és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése szerinti hatáskörömben eljárva a

* + - 1. **elrendeltem a WiFi4EUcímű pályázati konstrukció keretében pályázat benyújtását a nyilvános wifi-berendezések telepítése céljából.**
			2. **A pályázat összköltségét: 15.000 Euróban,**

**az igényelt támogatás összegét (100%): 15.000 Euróban**

**határoztam meg.**

**Határidő: pályázat benyújtására pályázati kiírás szerint**

**Felelős: Slang Henrietta igazgatási ügyintéző**

|  |  |
| --- | --- |
|  | **Lenner István****polgármester** |